LidanRubinov/Halacha-QA huggingface dataset:
שאלה: כשרות בשר: לכבוד הרבנים! יישר כח על פועלכם לחיזוק הכשרות בישראל! למרות שראיתי דשו בעניין באתרכם ע"פ השאלות,אך בכל זאת אשאל באמת ובתמים :כיצד רב יכול לפסול את כל גופי הכשרות בארץ ולומר שאי אפשר לסמוך על שום כשרות לשחיטת בשר ועוף?! ברור ששחיטה מסחרית היא לא כמו פרטית,אך עדיין זו אמירה קשה וגישה לא נכונה לדעתי,אודה על התייחסותכם
תשובה: לצערינו הרב איננו יכולים להסביר את התופעה הזאת. כבר פרסמנו על זה ב.
שאלה: מזוזה: לכבוד הרב. אנחנו אשכנזים. קבענו מזוזה חדשה, מכיוון שהיא גדולה מהפתח הבחור שקבע לנו אותה (ספרדי) קבע אותה ישרה, הבנתי שאצל אשכנזים היא צריכה להיות באלכסון. האם יש בעיה בכך שקבענו אותה ישרה? מראש
תשובה: המזוזה אינה פסולה אם נקבעה במאונך. האשכנזים נוטים להכריע בין שתי שיטות - זו שאומרת מאוזן וזו שאומרת מאונך - ועל כן לקבוע באלכסון. אולם אין לפסול מזוזה שנקבעה במאונך, בעיקר אם אין דרך אחרת.
שאלה: הפסק דקה לאחר השקיעה: אתמול (יום ד ) הגעתי מנסיעה מחוץ לעיר סמוך לשקיעה. מיד ניגשתי לערוך הפסק. השעה בשעון היתה 19:40. הבדיקה והמוך יצא נקי. (וכנראה גם הם לקחו כמה דקות) בלוח השנה השקיעה היתה 19:39. היום בבוקר (יום ה ) הבדיקה יצאה נקיה. האם ההפסק אתמול תקף? ומהיום אפשר לספור? או האם עלי לערוך היום (לפני השקיעה) הפסק חדש?
תשובה: בהנחה שאכן התחלת את הבדיקה דקה לאחר השקיעה- כיוון שהלוחות כלליים לעיר כולה ואינם מדוייקים בכל מקום בעיר, אזי יש ספק שמא השקיעה במקומך היתה מעט אחר כך. ובמקרה זה יש להחשיב בדיעבד ספק של בין השמשות וגם להחשיב ספק כדעת ר"ת. ולכן אפשר להחשיב את יום ד  כהפסק, ולהתחיל ספירת ז"נ מיום ה.
שאלה: חולת אהבה: אני ממש אשמח אם תוכל לפרש לי את הפסוק משיר השירים: "השבעתי אתכם בנות ירושלים, אם תמצאו את דודי מה תגידו לו שחולת אהבה אני"
תשובה: ב"ה רבי עקיבא אמר שכל השירים הם קודש ושיר השירים הוא קודש קודשים. ולכן כדאי לך לעיין ראשית במפרשים על הפסוק הזה. רשי,מצודות, מלבים,אלישך. אין תחליף ללימוד עצמי של הפסוק ביגיעה. וכך כשתשמעי את השיר מתנגן תוכלי להגיע לגבהים רוחניים עצומים. ואני שמעתי שפירוש פסוק זה הוא בשבועה שאנו נשבעים לבנות את ירושלים הקב"ה משביע אותנו להתעורר ולבנות את ירושלים. ואיך בונים את ירושלים? לא רק בשקי חול אספאלט ומלט אלא בעיקר ע"י כך שאנו בונים משפחות בעם ישראל שהרי התלמוד במסכת ברכות דף ו אומר שמי שרק משמח חתן ןכלה כאילו בונה אחת מחורבות ירושלים- אז ק"ו שמי שמתחתן ומקים משפחה בעם ישראל. והחלק השני של הפסוק מדבר על מציאה על מנת למצוא צריך להתייגע ולהשקיע ומי שמשקיע בסופו של דבר גם מוצא. המציאה הזו היא הצפיה הגדולה לאהבה שהרי חולה מצפה להיות בריא ואנו ממש מתחננים ומבקשים מה  שיבריא אותנו שאנו חולי אהבה אליו."כי חולת אהבה אני " אומרת כנסת. והקב"ה משיב ואומר "ואהבת עולם אהבתיך על כן משכתיך חסד" עם ישראל חי! עוזיאל אליהו.
שאלה: להתבודד בשמונה עשרה: יש ליאליך כמה שאלות: באיזה מקומות בתפילת שמונה עשרה מותר לי להתבודד? ולמה קוראים לתפילת שמונה עשרה תפילת שמונה עשרה? מתי אני צריכה להשתחוות בתפילת שמונה עשרה חוץ מב"מודים אנחנו לך" ו"שים "?
תשובה: ב"ה אענה רק על השאלה הראשונה. בכל חלק מתפילת 18 (חוץ משלוש ראשונות) אפשר לעצור מעט ולשהות במחשבה לבקש בקשה פרטית מעין אותה תפילה. כגון בחונן הדעת לבקש ש וישר שהשכל יהיה משוחרר ושהדעת תקבל חנינה ותהיה חופשית לחשוב ולחשב להבין ולהשכיל. ובתפילת השיבנו לשהות ולבקש בלב על חזרה בתשובה של כל מי שנמצא בעולם התחתון והנמוך שיצליח לעלות ולחזור למקום שלו הטבעי למקום שהוא צריך להיות בו.וכדומה. כדאי לך לעיין בספר "נתיב בינה" שם יש הסברים באורך על התפלות. בהצלחה, עוזיאל אליהו.
שאלה: שחייה בים מעורב: השבוע הלכתי עם חברותי לים וכשהגענו גילינו שהים המופרד הוא בשביל הבנים עכשיו. אז הלכנו לים המעורב כי כבר היינו שם ולא היה לנו דרך לחזור אז פשוט הלכנו לצד ושחינו עם בגדים. אני מרגישה כל כך נורא עם זה!! גם הבנים בשבט שלי ראו אותי מרחוק שוחה שם ובאמת שאני לא מסוגלת לפגוש אותם יותר. אני כל כך מתביישת במה שעשיתי. זה באמת חטא כל כך גדול?
תשובה: זהו חטא גדול מאד לעמוד לא צנועה בפני אנשים, והפליגו ח בעוון זה של גילוי הגוף ובחומרתו. ואמנם היית עם בגד, אולם הוא נצמד ועולה והדבר אינו צנוע, כאומרם ההולך אחר אשה בנהר אין לו חלק לעוה"ב, ועוד. עלייך להתחרט על כך, להתוודות בפני ד, להבין היטב מדוע הדבר אסור, ולהודיע לעצמך שלא תחזרי על כך. בהצלחה
שאלה: לימוד על בית המקדש?: לך כבוד הרב! על איזה ספרים אתה ממליץ כדי להתחיל ללמוד על בית המקדש השלישי, הגאולה? תןדה מראש!!
תשובה: תלוי בגיל וברמה הרוחנית. בגיל נמוך אין ללמוד על כך אלא להתרכז בסבב המסכתות הנהוגות בישיבות הקד. בגיל בוגר יותר, אפשר ללמוד רמב"ם בית הבחירה, רמב"ן סוף שער הגמול, תורת העולה לרמ"א. כמובן יחד עם המסכתות של המקדש בש"ס
שאלה: התנבאות: קורה לי המווון פעמים שאני חולמת חלומות ואחרי תקופה הם מתגשמים!! מה זה אומר? זה ממש מפחיד אותי. אני צריכה לייחס לזה משמעות? זה ככה כבר כמה שנים.
תשובה: זה לא צריך להפחיד, זה בהחלט יכול לשמח. תתייחסי לכך, כמו כשרון מבורך שאדם זוכה לו מאת ד : יש מי שמתברך בכשרון ציור, אחר בכשרון מתמטי, השלישי בכשרון שפות, ואת התברכת בדמיון מדויק. תודי לקב"ה על שהעניק לך מתנה טובה. תראי בכשרון זה ברכת שמים ותפעלי בכוחו רק לטוב. ח טוענים שחלום הולך אחרי הפתרון. אז תשתדלי תמיד לחשוב חיובי ולהבין את החלומות באופן חיובי. באשר למחשבות על נבואה: היו לעם ישראל נביאות, כך שלא יורד מהפרק שאישה תהיה הנביאה הראשונה. אבל חלומות מדיוקים עדיין אינם נבואה, אלא הופעה טובה של כוח הדמיון. אצל נביא כוח הדמיון משוכלל הרבה יותר.
שאלה: נזם באף: הרב, מותר לעשות נזם באף? ואם לא אז למה? תדה מראש.
תשובה: נזם באף אינו איסור אבל יש לו אמירה חברתית שעלולה להיות מזיקה לאדם ולכלל. לכן כל מסגרת קובעת לעצמה את העמדה כלפי נזם באף. עייני עוד:
שאלה: האר"י הקדוש: סליחה על הבורות אבל מי זה האר"י הקדוש?
תשובה: עיין בקישור
שאלה: מתנכלים לי בגלל שאני דתי: אתמול בעבודה שמתי שיעור של הרב רפאל זר ואמרו לי תכבה את זה הרגת אותנו אוקי הפסקתי שלא יגידו שאני עושה להם כפיה דתית שזה הדבר הכי מפגר ששמעתי שאפשר להגיד לבן אדם אז היום אחד שאמר לי את זה אתמול דיבר לא יפה על הרב שהוא עושה הסתה ומפחיד אנשים ולא אהבתי את זה אבל בגלל שהוא מבוגר ממני לא רציתי ליצעוק עליו מה כדאי לעשות? כבוד הרב
תשובה: ב"ה אתה לא צריך להגיב. המשך בשלך והתעלם. דע לך כי בתלמוד במסכת קידושין דף סו נאמר שתורה מונחת בקרן זוית וכל הרוצה ליטול יבוא ויטול. שואל הבא"ח בספרו בן יהוידע על התלמוד מדוע כתבו שהתורה מונחת בקרן זוית? הרי זה מקום לא מכובד? התורה נמצאת בפינה? היכן שמעמידים את מי שרוצים להעניש,בפינה?? והוא משיב שיש בית באיטליה שבנוי בצורה מיוחדת של אקוסטיקה משופרת שאם אדם לוחש בפינת החדש זה שעומד לידו לא שומע כלום אולם זה שנמצא בפינה שניה שומע בברור את הנאמר. יש משהוא מיוחד בזוית החדר שגורם לקול לצאת החוצה בחוזקה. ולכן התורה מונחת בקרן הזוית ואותה צריך ללמוד בינך לבין עצמיך בלחישה ובשקט ו"כל הלומד את התורה מבפנים תורתו מכרזת עליו מבחוץ כאותו עיקרון של זוית הבית. ואם אתה עושה את שלך ביושר ובנאמנות גם אם דוחקים אותך לפינה סופה של האמת להתגלות כי נכירים דברי אמת. אשר בחר בנו מכל העמים ונתן לנו תורת אמת. בהצלחה, עוזיאל אליהו,.
שאלה: בשר חלק רבנות: האם ניתן לסמוך ללא חשש על בשר חלק רבנות איך רמת הכשרות יחסית לבדצים תזכו למצוות
תשובה: גבי בשר-עיין בתשובות הללו גבי עוף-
שאלה: בחירת המקום בצבא: אני בצבא אחרי טירונות ולקראת סיום קורס קשר בו בסופו של דבר יש לי אפשרות להשתבץ באחד מהגדודים או להישאר בבסיס. אני מתלבט האם להישאר במקום המוגן והבטוח כשהלו"ז פחות עמוס ואני יכול לשבת בבית כנסת ללמוד שזה חשוב לי או שכדאי ללכת למקום שיכול להיות שהעבודה שם יותר משמעותית אבל גם יכול להיות שיש סתם זמן מבוזבז. כמה זה מוסרי לנצל את הזמן בצבא לצורך אישי כזה של ללמוד תורה?
תשובה: התשובה כאן היא דעתי האישית, ולא בגדר הלכה. קח את הדברים כעצה בלבד. א. לדעתי, כשלומדים בישיבה - לומדים בישיבה, וכשמתגייסים לצבא - באים לתרום בשירות צבאי מקצועי. כמו שזמן תורה לחוד וזמן תפילה לחוד, כך זמן ישיבה לחוד וזמן צבא לחוד. זה לא אומר שלא לומדים בצבא, אבל עיקר המגמה היא על שירות משמעותי לתועלת הצבא (וחשוב בכל אופן להקפיד על לימוד קבוע מסויים בצבא). ב. כל זה בהנחה שבאמת הבחירה בידיך היכן להשתבץ. אך כמובן המציאות בד"כ בצבא היא שבסופו של דבר המערכת מחליטה, וההשפעה של רצונו של החייל מוגבלת. לכן חשוב להיערך לשתי האופציות. אם תשובץ בגדוד - תלך בתחושה מלאה של רצון לתרום לעם ישראל בקשר הצה"לי, ולא תחשוב על כך שאתה מפסיד נוחות לימוד וכו. וכן להיפך - אם תישאר בבסיס - תדע שמשימתך כרגע היא התמקדות בלימוד ולא תצטער על שאינך תורם מקצועית לצבא. ועיין ב"מוסר אביך" ב, ב : "כשאדם פועל איזה דבר של שלימות, בין במחשבה בין במעשה, צריך לשמח בחלקו ולא ירדוף אז אחר דבר אחר, כי כל העולם כולו מתקפל לפניו אז דוקא בפרט זה". ג. דבר נוסף שצריך לקחת בחשבון הוא שלשאלה הזאת יכולים להיות גורמים משפיעים נוספים שישנו את השיקולים (מצב רוחני, חזרה בתשובה, אופי ועוד). לכן כדאי להתייעץ גם עם דמות רוחנית שקרובה יותר ומכירה אותך. בהצלחה בדרכך!   התשובה נכתבה ע"י חתן הרב.
שאלה: בחירה חופשית: ברכות ו אני מבינה שהרמב"ם אומר ש"מחשבותיו (של האל) אינן כשל בני אדם" (ת חלס גם אין לו מחשבות כי הוא גדול), ושהוא במישור אחר, ושהלוגיקה שלו מעל בינתם של בני אדם, ושזה מאפשר את הפרדוקס של ידיעתו המוחלטת בחירה חופשית. כן, אני יודעת שאלהים גדול, אבל אנחנו עדיין כפופים לתורת ההגיון. וכמו שבן אדם לא יכול לטעון שיורד גשם וגם שבו זמנית לא יורד גשם, בן אדם לא יכול לטעון שאלוהים יודע הכל וגם בו זמנית יש בחירה חופשית. אז איך יש בחירה חופשית? נ.ב. אני מאמינה שאין בחירה חופשית.
תשובה: הדוגמה של הגשם לא קשורה לדיון. התיאור שלך מתאים למי שקובע ש אין בחירה חופשית  ועם זאת אומר ש יש בחירה חופשית. הרמב"ם מדבר על שני נושאים שונים: (1) ידיעה (2) בחירה חופשית. אם נחפש דמיון לגשם: מישהו יטען שיורד גשם למרות שאין עננים. במושגים שלך אין אפשרות לגשם בלי עננים, אבל יכול להתברר שיש גורם אחר שמביא את טיפות המים למקום - גורם שאינך מודעת אליו (ממטרה.). השכל שלנו, במציאות המוכרת לנו, מחבר באופן מוחלט בין ידיעה ובחירה אבל אפשר שיש דרך הכרה מורכבת יותר שמאפשרת גם ידיעה וגם בחירה? כחומר למחשבה אני מציע לך לפגוש את הרעיון שבעולמנו יש יותר מארבעה ממדים - מי שנמצא בממדים גבוהים יותר קולט דברים שמוגבלים מאתנו. עייני קישור נ.ב. מי שלא מאמין בבחירה חופשית לא יכול לדרוש אחריות מאף אחד. את לא יכולה לחיות בעולם שבו אין לאף אחד אחריות על מעשיו.
שאלה: יין לקידוש: רציתי לדעת אם יין בשם אמרלד ריזלינג-קולומברד רענן ופירותי של יקבי כרמל כשר לקידוש.
תשובה: יין שכשר לקידוש צריך להיות: לספרדים- רוב יין לאשכנזים 6 1 יין הכלל היא- כאשר כתוב: ברכתו "ברי פרי הגפן ע"פ הבית יוסף אז היא כשר לקידוש אף לספרדים. כל זה אינו לשיטת הרבמ"ם הדורש יין הראוי להעלות על המזבח. שו"ע או,ח ס  רע"ב ס  ד,ח
שאלה: ניקוד פרשת העקדה: לכבוד הרב, מדי בוקר אני קורא את פרשת העקדה ובה נתקלתי בסוגייה מעניינת שאין לי עבורה פיתרון. הייתי שמח מאוד אם כבוד הרב יאיר את עיניי. הסוגייה הינה, מדוע בפרשת העקדה כל המילים בשורש בן (בני, בנך, בנו) מצויות עם דגש באות ב. למעט מילה אחת (בני), כאשר יצחק פונה אל אברהם. בכל הפרשה המילים שציינתי לעיל מקבלות דגש באות ב למעט הפסוק בספר בראשית פרק כב פסוק ז. אשמח מאוד לקבל תשובה, מה הטעם החבוי כאן. ובשו"ט אברהם
תשובה: אותיות בגד-כפת מקבלות דגש קל בראש מילה, להוציא מקרה בו המילה שקדמה הסתימה בתנועה, כדוגמת הנני
שאלה: ק"ש על המיטה: אם אני מתפלל ערבית(במניין או ביחיד) בשעה מאוחרת מאוד, ומיד אח"כ הולך לישון, האם צריך או לא לקרוא שוב ק"ש על המיטה? כמו-כן, אם נרדמתי באופן לא מתוכנן לשינת קבע, והתעוררתי אחי זמן רב (נניחי כמה שעות)-גם אז בעצם אין טעם בק"ש על המיטה? האם זה משנה אם התעוררתי לפני חצות או אחרי חצות?
תשובה: א.כן ב.ביום פטור, ובלילה חייב
שאלה: דגים: אילו דגים מוחזקים נקיים מטפילים וניתן לקנותםטריים ללא הכשר
שאלה: תחנון: רציתי לשאול אם אני נמצא בסוף תפילת עמידה תוך כדי חזרת הש"ץ, והש"ץ כבר הגיע לתחנון והציבור אמרו את כל הי"ג מידות. מה צריך לעשות, גם בימים רגילים וגם בימי שני וחמישי?
תשובה: באמצע תפילת שמונה עשרה לא מפסיקים לענות. תמשיך בתפילתך. לאחר שתסיים את העמידה אתה יכול לחזור על י"ג מידות רק בקריאתם כקורא בתורה (לפי שאמירתם כתפילה מותרת רק בעשרה).
שאלה: הורג זבובים: האם זה מוסרי להשתמש בהורג זבובים חשמלי?
תשובה: אין לנו חובות מוסריות כלפי זבובים.
שאלה: הבדל בן כשרות מהדרין לרגיל: אני משתדל בע"ה לאכול כשרות מהודרת, אך להבנתי הדבר נוגע רק למוצרי חלב, בשר בקר וירקות עלים, בגלל הבדלים בחומרי הגלם. אבל כל שאר מוצרי המאכל אין הבדל בכלל בין רבנות רגילה או מהדרין. ממילא אין צורך להקפיד. האם אני מבין נכון? ואם לא, אשמח לשמוע מהם ההבדלים
תשובה: יש רמות שונות כמעט בכל סוגי חומרי הגלם, בתהליך היצור ובהכשרת המפעל בן היצור הקודם ליצור של מהדרין. ולכן יש הבדלים בין מהדרין לכשרות רגילה בכל סוגי המוצרים.
שאלה: מספרים ביהדות: הרב. אני שלומי אני עכשיו שיעור א בישיבת ההסדר באשדוד. בזמן האחרון התחלתי להתחזק וללמוד מאוד רציני ונתקלתי בגמרא ובתורה בהרבה מספרים מסוימים שלא מפסיקים לחזור על עצמם אז התחלתי לחקור באינטרנט מה כל מספר אומר אבל אני לא יודע אם הכול נכון. יש מספרים שעדיין לא מצאתי הרבה עליהם אז החלטתי לפנות פה לרב שיסביר לי יותר. הייתי רוצה לדעת מה המשמעות של המספרים 3-10 ושל המספר 60. הרב! שיהיה לך שבת :)
תשובה: אני ממליץ שתלמד בספרי המהר"ל, שמדבר הרבה על משמעות המספרים. בקיצור נמרץ, משמעות המספרים לפי שיטתו: באופן כללי המספרים האי-זוגיים מבטאים חיבור ושלמות, בעוד המספרים הזוגיים מבטאים ריבוי וצדדים שונים, ולכן מחדדים את הפירוד. 1 - האחדות הפשוטה, המצב הראשוני, האלוקות לפני הבריאה. 2 - הפירוד המוחלט, 2 קצוות, קוים מקבילים והפוכים שלא נפגשים. דוגמאות: משה ואהרון (הורדת התורה לעומת העלאת עם ישראל). 3 - סינתזה. הנקודה המחברת בין ההפכים לשלם חדש, אחדות הניגודים. דוגמאות: שלוש אבות. 4 - פירוד לכל הכיוונים (במישור, ללא נפח), "ארבע קצוות הארץ". דוגמאות: 4 גלויות. 5 - חיבור הפירוד המישורי, דוגמאות: קיבוץ גלויות. 6 - ריקנות, פיזור בכל המרחבים (4 רוחות השמים ולמעלה ולמטה). דוגמאות: 6 ימי המעשה. 7 - תוכנו הפנימי של הטבע. דוגמאות: שבת, ימי החג. 8 - הקדושה שמעל הטבע. דוגמאות: ברית מילה, חנוכה. 9 - לא מצאתי. 10 - שלמות של יחידה בריבויה, דוגמא: מניין. לפי זה המספר 60 יבטא שלמות בריבוי של ה-6, כלומר: המהות הפיזית של כל המרחבים במלוא שלמותה. "תן לחכם ויחכם עוד".   התשובה ניתנה ע"י חתן הרב, ע"פ דברים שכתב בנושא הרב רן שריד (בספרו מוסיף והולך).
שאלה: הכשרת כפית: רציתי לשאול - בפסח שעבר (לפני שנה) הטרפנו כפית חלבית - נראה לי שהיתה במדיח בשרי. הכלים כבר היו ארוזים לחזרה לארון במקום כלי החמץ, אז לא הכשרנו אותה ורק שמנו בשקית עם פתק שצריך להכשיר. השנה, זכרתי שצריך להכשיר את הכפית וחיפשתי את השקית- וגיליתי שאמא שלי החזירה את הכפית לארון יחד עם כל הכפיות. כששאלתי למה, היא אמרה ששמעה מרב שכבר עברה שנה ולכן לא צריך הכשרה. רציתי לשאול אם אמנם זה כך, ומה צריך לעשות אם לא. בנוסף - האם נוכחות הכפית החלבית במדיח הבשרי היא בעייתית גם לכלים הבשריים? מה צריך לעשות? שבת :)
תשובה: ב"ה לפי הנתונים שכתבת בשאלה אין צורך לכשיר את הכפית. היא כשרה חלבית וגם כשרה לפסח. עוזיאל אליהו.
שאלה: התאמת זיווג: לכבוד הרב הכרתי מישהי דרך אתר אינטרנט ודיברנו הרבה בטלפון היא דתיה בת 18 ומתחזקת אני נמצא גם בהתחזקות שומר שבת מקפיד על כשרות וצניעות אני אדם עם מידות טובות הבחורה הזאת אני אוהב אותה ההורים שלה לא יודעים על הקשר ואתמול היה לנו ריב והיא לא רוצה בקשר איתי היא ממש כעסה ורק אמרה שאני יעזוב אותה למרות שאני יודע שכן אוהבת השאלה היא כזאת יש מצב לקבוע חתונה אם ההפרשי הגילים ואם כן אפשר לבדוק לפי השמות אם אנחנו מתאימים זה ממש חשוב לי לדעת השם שלי.בן רבקה והיא ליאל בת.
תשובה: ראשית, אני מאחל לך כי תמצא את זיווגך. לפני כל פניה להפרשי גילים או לשמות   אין מצב בו אתה מנסה להתחתן עם מישהי, והיא לא רוצה בקשר או כועסת, ובעיקר   היא דורשת ממך לעזוב אותה. מה שאתה צריך לעשות הוא משהו אחר לגמרי: להבין כי היא לא רוצה, ולכן אסור לך להציק או להמשיך להתקשר אליה, ולא לפנות לפענוח שמות או רמזים או תאריכים, אלא להבין שאתה צריך לחפש את זיווגך האמיתי במקום אחר, ובעזרת ד    תמצא את מי שכן רוצה שתתקשר, וכן רוצה בקשר אתך, וכן מבקשת דווקא שתמשיך את הקשר. כך מקימים בית בישראל. והרבה שמחה
שאלה: מספרים ביהדות: הרב. אני.אני עכשיו שיעור א בישיבת ההסדר ב. בזמן האחרון התחלתי להתחזק וללמוד מאוד רציני ונתקלתי בגמרא ובתורה בהרבה מספרים מסוימים שלא מפסיקים לחזור על עצמם אז התחלתי לחקור באינטרנט מה כל מספר אומר אבל אני לא יודע אם הכול נכון. יש מספרים שעדיין לא מצאתי הרבה עליהם אז החלטתי לפנות פה לרב שיסביר לי יותר. הייתי רוצה לדעת מה המשמעות של המספרים 3-10 ושל המספר 60. הרב! שיהיה לך שבת :)
תשובה: לצערי, תחום ה"מספרים ביהדות" אינו האות שלי בתורה, ואני לא מבין בכך הרבה. בדברי ראשונים, הבולט בעוסקים בשאלה זו היה המהר"ל, ובעיקר בהבנה של המספרים האי-זוגיים הראשוניים (שלוש כמיצוע שבין שני קצוות  חמש כמיצוע של השטח  שבע כמיצוע של ששת הקודקודים (אורך, רוחב ועומק), וכדו ), אולם כאמור אני לא כל כך מבין בזה. אדרבא, נסה אתה לכנס את כל מה שכלול תחת מספרי מסוים (כל הדברים שהם ארבעים, או ששים, או כל מספר אחר), ותמצא אתה את האות שלך בתורה, במכנה המשותף של הדברים האלה. ואשמח אם תלמד אותי דברים שחשפת.
שאלה: מספרים ביהדות: הרב. אני שלומי אני עכשיו שיעור א בישיבת ההסדר באשדוד. בזמן האחרון התחלתי להתחזק וללמוד מאוד רציני ונתקלתי בגמרא ובתורה בהרבה מספרים מסוימים שלא מפסיקים לחזור על עצמם אז התחלתי לחקור באינטרנט מה כל מספר אומר אבל אני לא יודע אם הכול נכון. יש מספרים שעדיין לא מצאתי הרבה עליהם אז החלטתי לפנות פה לרב שיסביר לי יותר. הייתי רוצה לדעת מה המשמעות של המספרים 3-10 ושל המספר 60. הרב! שיהיה לך שבת :)
תשובה: פנה להגאון הרב שמואל יניב, ויחכים אותך בנושא זה כדבעי בהצלחה
שאלה: מספרים ביהדות: הרב. אני שלומי אני עכשיו שיעור א בישיבת ההסדר באשדוד. בזמן האחרון התחלתי להתחזק וללמוד מאוד רציני ונתקלתי בגמרא ובתורה בהרבה מספרים מסוימים שלא מפסיקים לחזור על עצמם אז התחלתי לחקור באינטרנט מה כל מספר אומר אבל אני לא יודע אם הכול נכון. יש מספרים שעדיין לא מצאתי הרבה עליהם אז החלטתי לפנות פה לרב שיסביר לי יותר. הייתי רוצה לדעת מה המשמעות של המספרים 3-10 ושל המספר 60. הרב! שיהיה לך שבת :)
תשובה: אין לי הרבה ידע בנושא. המהר"ל מברר מספרים מסויימים: 6   ארבע רוחות, למעלה ולמטה, זו השלמות הארצית. 7   התוכן הפנימי של המציאות, הרוחניות. 8   מעל 7 מעל ומעבר לכאן ועכשיו - מעל הטבע. מצאתי עוד דברים בנושא: עיון בתורה מגלה מודעות עמוקה למספרים, ושימוש במספרים מסוימים לצרכים מוגדרים. למשל, 7 מבטא ברכה, קדושה וטהרה בעוד שבעשרת הדברות מבטא ה 10 ביטוי לשלמות מסוימת, כשם שבעשר מכות מצרים נענשו המצרים באופן גמור. גם למספר 12 יש משמעות ידועה, כגון זהויו של מספר זה עם שבטי ישראל, היינו מספר המקיף את הכל, בדומה ל 12 החודשים והמזלות, שוב מספר מקיף-כל בעל אופי של שלמות. ניתן להסביר את משמעות המספר המופיע באותו הקשר. לדוגמה:  ושם 12 עינת מים ו 70 תמרים  (שמות טו,כז), פירושו: היה להם שם (לבני ישראל באילים), מים שסיפקו כל צרכיהם (12), ומזון (תמרים) שנתנו פרי בברכת (7) הא-ל בצורה גשמית מושלמת (10). פירוש זה אינו רואה את המספרים הללו כמקריים, אלא כמבטאים רעיונות מסוימים. מתוך:
שאלה: איבוד אמונה: צהריים טובים. אני אדם מסורתי מבית מסורתי, אמנם לא שמרתי שבת מעולם אבל תמיד הקפדתי להתלבש צנוע, להקפיד לצום ולשמור על בשר וחלב. בחודשים האחרונים אני חשה התרופפות אמונה עצומה, לאט לאט אני מרשה לעצמי במקום לשמור 6 שעות בין בשר לחלב זה יורד למספר שעות מצומצם, האמונה שלי בבורא עולם פוחתת, אני מניחה שעדיין אצום בכיפור אבל בתשעה באב לא מרגישה שהאמונה שלי חזקה בשביל שאצום. הגעתי למסקנה שהכל נובע מרווקותי (אני בת 30 השנה יהיה לי 31) אני רואה אנשים סביבי לא שומרים כלום, לא מקפידים או מאמינים על כלום ויש להם זוגיות כל פעם, חלקם אפילו מספר פעמים התחתנו הביאו ילדים וגם פרנסה לא חסר להם. אני ממש מנסה להילחם במחשבה הזאת שלא ננטשתי ע"י האל בקריאת תהילים אבל ככול שאני קוראת יותר ומנגד יוצאת החוצה ורואות חברות שלי נשואות עם ילד אפילו שניים הכל קורס והאמונה שלי חוטפת מכה קשה. אשמח לעזרתך :(
תשובה: כל כך הייתי רוצה לעזור לך. בוודאי שמול הכאב שאת חווה אותו, וממילא תחושת הניתוק והריחוק, וממילא מאבדת את מה שחשוב בעינייך, וממילא אפשר ששוקעת בתחושת נטישה על ידי האלוהים. הגאולה מהמקום בו את נמצאת   נמצאת רק אצלך. אני רוצה להציע את הצעד הראשון. לבחון האם את יכולה לספר לעצמך סיפור אחר, ולחיות לאורו. לספר לעצמך כי המציאות הכואבת בה את חיה כעת אפשר שהיא נועדה לחלץ מתוך עצמך דברים טובים יותר. היא קוראת לך לא לשקוע בכאבך, אלא להפך   להבין ששקיעה בכאב תפיל אותך יותר, ואז גם פחות בחורים ירצו להתקשר בבחורה שוקעת. אפשר שהיא קוראת לך לחלץ מתוכך כוחות, ומתוך חילוץ הכוחות האלה, הממלאים שמחה ועוצמה את האדם   יותר בחורים גם עשויים לחפוץ לכרות אתך ברית. ואולי זה מה שאלוהים מסובב. אני לא יודע לומר דבר בניסיון להבין למה דווקא עליך באה המציאות הזו, ואחרים כבר נשואים ומגדלים ילדים. אני מאמין באמונה שלמה שלא ננטשת, ואפשר שאפילו להפך, ועוד יותר   שמבט כזה יכול לסייע לך גם להיחלץ מהמקום המאוד מאוד כואב שאת נמצאת בו. האם אפשר שזה הצעד הראשון המכוון? ושמחינו בשמחות
שאלה: התרגשות בקידוש הבדלה: לאחרונה עזבתי את בית הוריי שבו הייתי רגיל לעשות קידוש להוריי בלבד והבדלה לעצמי בלבד (אני חוזר בתשובה, כך שענייני הברכות הן באחריותי). כשעזבתי את הבית והתחלתי לקדש בשבתות עם חברים, או לעשות הבדלה פתאום התחלתי ממש ממש (!) להתרגש בזמן הקידוש. לגמגם, לבלוע מילים, הכוס רועדת לי ביד. אני בחור עם בטחון עצמי גבוה, ותפיסה עצמית יציבה מאוד. מאיפה ההתרגשות הזו מגיעה? איך אני מונע אותה? זה הגיע למצב שאני לא מצליח להחזיק את הכוס של ההבדלה בלי לרעוד.
תשובה: אני כמובן לא יודע מאיפה זה מגיע. אולם אני יודע כי הדברים שלך מרגשים מאוד. אתה יכול להתייחס למה שעובר עליך בצורה הפוכה - לא מצוקה יש כאן, כי אם זכות גדולה שהקידוש וההבדלה מרגשים אותך, ויכול להיות שהדבר אינו נובע רק ממצוקה נפשית, אלא גם מכך שהם מהווים לגביך אירוע משמעותי. נסה להתייחס לזה כך, ואפשר שזה יעזור לך גם להתרגש מקידוש ומההבדלה, וגם לא להביא את הדברים לידי ביטוי מציק, כי אם משמח ומעורר. ואם זה לא ילך - אנא שוב, ונחפש דרך אחרת. והרבה שמחה
שאלה: לא מצליח להתרכז ולהבין את התפילה וגם לא איך זה מדבר אלי: דבר ראשון- אתר מדהים. ודבר שני- לא מצליח להתרכז בכל התפילה לא מבין מה המילים האלה אומרות לי, ואיך זה מדבר אלי בכלל.
תשובה: לק"י לך איתן! על המילים החמות! הן באמת מחזקות! וממילים למילים - ממילות ה למילות התפילה. אני יכול להבין את התסכול שאתה מביע כשאתה אומר שאתה לא יכול להתרכז בתפילה, הרי אתה אומר שאת לא מבין את המילים. זה מזכיר לי לפעמים סליחות אשכנזיות שכשמגיעים אליהם כולנו מרגישים את התסכול שאתה מביע. פשוט לא מבינים מה כתוב, מה הכוונה ומה הקשר בין דבר לדבר. זה באמת מתסכל ומוציא את כל החשק מהתפילה. במצב כזה, גם ברור שאם לא נבין מה כתוב גם לא נבין איך זה מדבר אלי. לכן, אני מציע שנעבוד הפוך. לפני שננסה להבין איך זה מדבר אלי - אולי קודם כל ללמוד את התפילה, ולהתחיל מהיסודות. יש ספר קצת פחות מוכר של הרב אליעזר מאיר שקוראים לו "תיכון תפילתי" שמבאר בצורה נפלאה את כל ברכות השחר ופרשיות שמע. זה ייתן צוהר להבנה של הדברים הראשוניים שאנחנו אומרים, ומתוך היכרות עם הספר, זה גם יסביר איך זה קשור אלינו. לאחר מכן אפשר להתחיל לפתוח ספרים שמפרשים את התפילה. הרשימה ב"ה ארוכה ואפשר להציע מסגנונות שונים. אם תרצה שנציע בשמחה. בנוסף, אפשר גם לשבת וליצור חברותא או חבורה שלומדת על התפילה. נכן, נתפס כדוסי, אך ממה שאני מכיר רוב הישיבות התיכוניות מקיימות לימוד כלשהו אחרי התפילה (אם שיחה קצרה של אחד הר"מים או לימוד של התלמידים) ואפשר בהחלט להקצות את הזמן הזה (או לבקש את זה מהר"מים) לנושא התפילה וביאורו. מתוך כך נעבור את השלב הראשון שיעזור לנו להבין את התפילה, לאחר מכן שלב שי של הבנה איך זה קשור אלינו. ברגע שנבין איך זה קשור אלינו בהחלט יהיה לנו יותר קל להתרכז, אם כי גם אז יש ניסיון. אפשר להרחיב על הניסיונות שאחרי, אבל קודם כל נעבור את המשוכות הראשונות. מה דעתך? אני מקווה שהדברים עזרו - אם תרצה שנרחיב ונעמיק יותר, אתה מוזמן לכתוב לנו (גם אם זה שאלה אחרת ולא על נושא התפילה). הרבה הצלחה ושתפילותיך יהיו מובנות, מכוונות ומקובלות. בהערכה, נתנאל netanelweil gmail.com
שאלה: חזרה בתשובה: כבוד הרב. אני מעדיפה בנתיים להישאר בעילום שם אני אשתף בקצרה אני בת 18 וחצי כיום ונימצאת במצוקה נפשית עמוקה לצערי התחלתי להסתובב ולצאת עם בני מיעוטים לפניי שלוש וחצי שנה אנחנו משפחה מאוד חמה ומאוחדת ומגיל קטן הערכים והאמונה היא דבר חזק בבית חגים ואחדות זה דבר שתמיד שרר בבית אני תמיד הייתי קרובה לדת לאמונה אהבת השם כיפור מגיל 10 לשמור משפחה כמו שלנו אוהבת ומאוחדת לשמחה במה שיש אין ניראה לי ניכנסתי לזה דרך "חברה" ולא שמתי לב שהידרדרתי התחלתי לצאת מידי יום לשתות ולעשות טעויות אך שמרתי תמיד על הכבוד שלי והשם עזר לי. בתקופה האחרונה אני נמצאת המשברים אישיים בחיים ומחפשת תשובות להמון שאלות כלכך רוצה לחזור ולהיות הילדה האהובה בבית ולחזור לדרך המוטב אך לא יודעת מאיפה להתחיל צריכה הכוונה אשמח לתשובה בהקדם
תשובה: ראשית, ברוכה השבה. מי יכול למצוא את המפתח? רק את. קראי מחדש את מה שכל כך יפה כתבת: כתבת על המשפחה הטובה שלך  שאתם משפחה חמה ומאוחדת  שהערכים והאמונה היו דבר חזק כל כך אצלכם  שאת אוהבת את הקשר עם האמונה, ועוד. הכל איפה פתוח בפנייך. משבר הוא לא רק שבר. בעברית, הוא גם השם של כסא היולדת ("היושבת על המשבר"). את יכולה אפוא להוליד דבר חדש מתוך עצמך. ואיפה מתחילים? כמו שאמר הלל לגוי שבא להתגייר וביקש ללמוד את כל התורה כולה על רגל אחת: "מה ששנוי עליך אל תעשה לחברך". הוא לימד אותנו כי מתחילים בלהיות טוב לבריות. היי טובה בבית, תעזרי, תתמכי, תחייכי, תעשי טוב לאנשים, ואז תמצאי חן וש בעיני אלוהים ואדם, וכך תשובי עוד ועוד למקום הטוב שלך. האם זה מתאים לך?
שאלה: מיים אחרונים-חובה?: לכבוד הרב, אני נוהגת בסיום סעודה ליטול מיים אחרונים ואני מברכת מיים אחרונים דרבן חובה, אשה אשכנזי אמרה לי שלנשים זה לא חובה, ומאז אני לא מתמיד וכ שקשה לי ליטול מיים אחרונים (למשל באוטובוס) נוטלת, אז אני לא נוטלת, אני מבולבלת אם זה חובה או לא ואם התרגלתי ליטול האם מותר לי להפסיק? ושבוע טוב
תשובה: לאור טעמי מים אחרונים - נקיות ומלח סדומית - אין הבדל בין גברים לנשים בנושא זה. המנהג ליטול הוא יפה, ואת צריכה להקפיד על כך. אם את רוצה להפסיק - יש צורך בהתרת נדרים. ושמחה
שאלה: הבדלה - בבקשה דחוף: כבוד הרב עשיתי הבדלה על תירוש. שתיתי בליגמה אחת ואז הבחנתי שהטעם מוזר וכנראה המיץ היה מקולקל. האם יצאתי ידי חובה? האם עלי להשיג עכשיו תירוש אחר ואם מותר לי לאכול?
תשובה: אני מצטער שלא ראיתי את התשובה קודם. יין שהתחיל להתקלקל ובני אדם לא שותים אותו מחמת העובדה שהוא חמוץ - ברכתו שהכל, וממילא הוא אינו יין. לפיכך, הוא גם לא חמר מדינה, והוא פסול להבדלה ולקידוש.
שאלה: הבדלה - המשך: במידה ולא יצאתי ידי חובה האם עלי לברך רק ברכת בורא פרי הגפן או גם את ברכת הבדלה? שוב
תשובה: את ברכת ההבדלה.
שאלה: שם האם של גר: לצורך תפילות גר אמור לתת את השם של אימו הגויה או שם של אחת האימהות (שרה, רבקה, רחל, לאה), באותו אופן כפי שמתייחסים אליו כ"בן אברהם" לאחר הצטרפותו לעם היהודי? רוית
תשובה: המקובל הוא שהוא בוחר באחת משמות האמהות, בשל העובדה כי מבחינה הלכתית - "גר שנתגייר - כקטן שנולד דמי", וקשרי המשפחה ההלכתיים שלו לא קיימים יותר.